CELEX: 52011DP0278
Language: sl
Date: 2011-06-23 00:00:00
Title: Zahteva za odvzem poslanske imunitete poslancu Adrianu Severinu Sklep Evropskega parlamenta z dne 23. junija 2011 o zahtevi za odvzem imunitete Adrianu Severinu (2011/2070(IMM))

18.12.2012   
            
            
               SL
            
            
               Uradni list Evropske unije
            
            
               CE 390/67
            
         Četrtek, 23. junij 2011Zahteva za odvzem poslanske imunitete poslancu Adrianu Severinu
   P7_TA(2011)0278
   Sklep Evropskega parlamenta z dne 23. junija 2011 o zahtevi za odvzem imunitete Adrianu Severinu (2011/2070(IMM))
   2012/C 390 E/09
   
      Evropski parlament,
   
               —
            
            
               ob upoštevanju zahteve za odvzem imunitete Adrianu Severinu, ki jo je predložil romunski nacionalni protikorupcijski urad (urad tožilca na romunskem vrhovnem kasacijskem sodišču) 5. aprila 2011 in je bila razglašena na plenarnem zasedanju 6. aprila 2011,
            
         
               —
            
            
               po zaslišanju Adriana Severina 23. maja 2011 v skladu s členom 7(3) Poslovnika,
            
         
               —
            
            
               ob upoštevanju člena 9 Protokola o privilegijih in imunitetah Evropskih skupnosti z dne 8. aprila 1965, pa tudi člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008 ter 19. marca 2010 (1),
            
         
               —
            
            
               ob upoštevanju člena 72(2) romunske ustave,
            
         
               —
            
            
               ob upoštevanju člena 4 romunskega kazenskega zakonika, ki določa, da se romunsko kazensko pravo uporablja za kazniva dejanja, storjena zunaj območja Romunije, če je storilec romunski državljan ali če nima romunskega državljanstva, ima pa stalno prebivališče v Romuniji,
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0242/2011),
            
         
               A.
            
            
               ker je romunski nacionalni protikorupcijski urad zahteval odvzem imunitete poslancu Evropskega parlamenta Adrianu Severinu, s čimer je romunskemu tožilcu omogočil, da uvede potrebne preiskave in sproži sodni postopek zoper Adriana Severina, zahteva preiskavo njegovega doma in pisarne in opravi pregled računalnika ali po potrebi drugih elektronskih naprav in začne kazenski postopek zoper poslanca Severina zaradi pasivne korupcije in/ali trgovanja z vplivom ali druge pravne opredelitve domnevnega kaznivega dejanja ali kaznivih dejanj pred pristojnim kazenskim sodiščem,
            
         
               B.
            
            
               ker je odvzem imunitete Adrianu Severinu povezan z domnevnimi koruptivnimi kaznivimi dejanji iz člena 6 romunskega zakona št. 78/2000 v povezavi s členom 254 (korupcija) in členom 257 (trgovanje z vplivom) kazenskega zakonika ter členom 81(b) zakona št. 78/2000,
            
         
               C.
            
            
               ker Evropski parlament ni pristojen za izražanje mnenja glede krivde ali nekrivde poslanca niti glede tega, ali je zaradi dejanj, ki mu jih pripisujejo, kazenski pregon utemeljen,
            
         
               D.
            
            
               ker je zato primerno, da se v tem primeru priporoči odvzem poslanske imunitete,
            
         
               1.
            
            
               se odloči, da Adrianu Severinu odvzame imuniteto, pri čemer izključuje kakršno koli omejevanje njegove osebne svobode;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje ustreznim organom Romunije in Adrianu Severinu.
            
         
      (1)  Zadeva št. 101/63, Wagner proti Fohrmannu in Krierju, Recueil 1964, str. 195, Zadeva št. 149/85, Wybot proti Faureju in drugim, Recueil 1986, str. 2391, Zadeva št. T-345/05, Mote proti Parlamentu, ZOdl. 2008, str. II-2849, Združeni zadevi št. C-200/07 in št. C-201/07, Marra proti De Gregoriu in Clementeju, ZOdl. 2008, str. I-7929 in Zadeva št. T-42/06, Gollnisch proti Parlamentu (UL C 134, 22.5.2010, str. 29).